સોમવારે મોરબી જિલ્લામાં પાસ કન્વીનર હાર્દિક પટેલ દ્વારા પરિવર્તન મહાસંમેલનનું આયોજન કરવામાં આવ્યું હતું. અહીં હાર્દિકે સભા પણ સંબોધી હતી અને તેની સભામાં હજારો લોકો જોવા મળે છે. હાર્દિકની સભાઓ અને તેને મળતા પ્રતિસાદને કારણે સત્તાધારી પક્ષ ભાજપની ચિંતાઓ વધી રહી છે. આ સભામાં હાર્દિકે કહ્યું હતું કે, 18 તારીખે આપણે સાંભળીશું કે, અહંકારી અને ઘમંડી લોકોની હાર થઇ અને ગુજરાતમાં જનતાની જીત થઇ. આ લડાઇ માત્ર પરિવર્તન સુધી સીમિત નથી, આ લડાઇ અધિકારની છે. સાથે જ હાર્દિકે ઉમેર્યુ હતું કે, કોંગ્રેસ પણ જો પાટીદારોને છેતરશે તો ફરીવાર જીએમડીસીમાં ત્રણ ગણા લોકો સાથે વિરોધ કરવામાં આવશે.